钦定古今图书集成/历象汇编/庶征典/第107卷 > 《珍珠船》 > 吴
## 钦定古今图书集成/历象汇编/庶征典/第107卷 > 《珍珠船》 > 吴

### 大帝嘉禾三年岁不登

按《吴志孙权传》：嘉禾三年：“春正月，诏曰，兵久不辍，民
困于役，岁或不登，其宽诸逋，勿复督课。”

### 赤乌三年冬十一月民饥

按：《吴志孙权传》云云。

### 乌程侯 年稼穑不成饥

按《晋书五行志》：吴孙皓时，常岁无水旱，苗稼丰美而
实不成，百姓以饥。阖境皆然，连岁不已。吴人以为伤
露，非也。按刘向《春秋说》曰：“水旱当书，不书水旱而曰
大无麦禾者，土气不养，稼穑不成。”此其义也。皓初迁
都武昌，寻还建业，又起新馆，缀饰珠玉，壮丽过甚，破
坏诸营，增广苑囿，犯暑妨农，官私疲怠。《月令》：“季夏不
可以兴土功。”皓皆冒之。此修宫室饰台榭之罚也。